Чăваш халăх

юмахĕ тăрăх йĕркеленĕ

**«Пукане»** сценка

**1**.Вырăнти материалпа усă курса

юмах йĕркелесси;

**2**.Хальхи вăхăтра тăхăнма çĕленĕ чăваш

наци кĕпипе паллаштарасси;

**3**.Видеоматериал ўкересси.

Авторĕ - *Васильева М.Н.*

Костюм авторĕ *- Романова Нина Ивановна*

Масмак авторĕ - *Захарова Александра*

Пукане - *Романова Ксения*

*Хĕрлĕ Чутай салинче,*

*Ашшĕ-амăш килĕнче*

*Ўснĕ сарă хĕр пĕрчи-*

*Укçин ятлă пукане.*

*Юрату сăпкийĕнче*

*Ўснĕ пирĕн чиперкке.*

*Пурнăç тути – масине*

*Туйма килмен халиччен.*

*Ашшĕ – амăш хўттинче,*

*Кукамăш ăшшийĕпе*

*Аслашшĕпе асламăш*

*Хăйсен юрри – сăввипе*

*Ўстернĕ тĕпренчĕке.*

*-Эх,Укçине, Укçине,*

*Эсĕ чăн-чăн пукане.*

*Сăну - питў – пан улми.*

*Кĕлеткў – чăн-чăн йĕке.*

*Çи-пуçу мĕнле пуян!*

*Кам пирки эс шухăшлан?-*

*Ыйтнă унран кўршĕсем.*

*Укçине- пукане, пукане-Укçине*

*Никамран та пытарман.*

*Каччăсене пăхман мар.*

*Каччăсем ялта нумай:*

*Пĕри-чухăн, тепри-наян.*

*Ĕмĕр тарçă вырăнĕнче*

*Ĕçлес пулать вĕсем па(тĕ)нче.*

*Укçине чунĕ вĕçет,*

*Пур-ха унăн килĕшни:*

*Чи илемли, маттурри-*

*Уйра пурăнан шăши.*

*Пуçра шухăш пит нумай,*

*Алла пымасть ĕç паян .*

*Хăйĕн чун савнине*

*Курас килет ун паян.*

*Капăр тумлă пукане*

*Чунне тунсăх пуснипе*

*Янăравлă сассипе*

*Шăрантарчĕ юррине.*

***-Хамăр çулнă çаранне***

***Паккусĕнчен паллатпăр.***

***Чун юратнă савнине***

***Карттусĕнчен паллатпăр.***

***Сар кайăкăн савнасси***

***Улăх ути пĕтиччен.***

***Пирĕн хамрăн та савнасси***

***Савни çуман кайиччен.***

*(Малалла чăваш наци кĕпине презентацилет)*

*Ырă чунлă аснне*

*Хăйĕнĕçчен аллипе*

*Çĕрĕпе-çĕрĕпе ларса*

*Куçне хупма пĕлмесĕр*

*Хитре хаклă пусмаран*

*Майлаштарчĕ ман валли*

*Чăваш хĕрĕн кĕпине.*

*Пуçа тăхăнма вара*

*Масмак евĕр япала.*

*Чутай пасарне кайса*

*Питĕ пысăк хак парса*

*Урана халь тăхăнма*

*Вăл туяунчĕ çĕн пушмак.*

*Манăн пурнăç - ыр пурнăç.*

*Манăн тĕллев - пĕр тĕллев:*

*Качча илен пур чухне*

*Качча тухас шăшие!*

*Шăши тусăм çăхан мар,*

*Вăл шапа пек чухăн мар.*

*Пакша евĕр хăвăлта*

*Иттермĕп хам пурнăçа.*

*Хамăн хитрелĕхĕме*

*Кăтартасчĕ тĕнчене.*

***Шăши арăмĕ пулса***

***Пурăнасчĕ ыр курса!***